চীন–বতসোয়ানা সম্পর্ক
চীন–বতসোয়ানা সম্পর্ক হল চীন এবং বতসোয়ানা রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭৫ সালের ৬ই জানুয়ারি এ দুই দেশের মধ্যকার সম্পর্ক প্রতিষ্ঠিত হয়। ২০১০ সালে দুই দেশের সম্পর্কের ৩৫তম বার্ষিকীতে বতসোয়ানায় নিযুক্ত চীনের রাষ্ট্রদূত লিউ হুয়ানজিং এ সম্পর্কে "শক্তিশালী" এবং "দ্রুত বর্ধনশীল" হিসেবে আখ্যায়িত করেন। বতসোয়ানা ওয়ান চায়না পলিসি মেনে চলে, যার অর্থ হল বতসোয়ানার সাথে তাইওয়ানের কোনো সম্পর্ক থাকবে না। চীনের সিচুয়ান প্রদেশে সংঘটিত ভূমিকম্পে বতসোয়ানা সরকার চীনকে এক মিলিয়ন পুলা দান করে। গ্যাবর্নে অবস্থিত দূতাবাসের মাধ্যমে বতসোয়ানায় চীন এবং বেইজিংয়ের দূতাবাসের মাধ্যমে চীনে বতসোয়ানা নিজেদের প্রতিনিধিত্ব করছে।